Դուգլաս դոս Սանտոս

Դուգլաս Սանտոս (պորտ.՝ Douglas Santos, մարտի 22, 1994(1994-03-22), Ժուան Պեսոա, Բրազիլիա), կամ պարզապես Դուգլաս, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Համբուրգի և Բրազիլիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Նաուտիկո ===
Դուգլասը Նաուտիկոյի ակադեմիայի սան է։ Իր պրոֆեսիոնալ դեբյուտը նշեց 2012 թվականի փետրվարի 16-ին՝ Լիգա Պերնամբուկանոյի Սենտրալի դեմ խաղում։ Իր առաջին գոլը խփեց փետրվարի 26-ին՝ Բելո Ժարդիմի դեմ խաղում։ Իր առաջին հանդիպումը Սերիա A-ում անցկացրեց հուլիսի 18-ին՝ Պոնտե Պրետայի դեմ խաղում։  Իր առաջին գոլը Բրազիլիայի առաջնությունում խփեց հոկտեմբերի 10-ին՝ կրկին Պոնտե Պրետայի դեմ խաղում։ Նաուտիկոյի առաջին թիմի կազմում Դուգլասը անցկացրեց 39 հանդիպում՝ դառնալով 3 գոլի հեղինակ։


=== Ուդինեզե ===
2013 թվականի հուլիսի 12-ին Դուգլասը 5 տարվա պայմանագիր կնքեց Գրանադայի հետ։ Սեպտեմբերի 2-ին նա 1 տարվա վարձավճարով միացավ Ուդինեզեին։ Իր դեբյուտը ակումբի կազմում նշեց դեկտեմբերի 21-ին՝ Լիվորնոյի դեմ խաղում։ Նա անցկացրեց ևս 2 հանդիպում այս մրցաշրջանում, և 2014 թվականի հունվարին լրիվ տրանսֆերով տեղափոխվեց Ուդինեզե։


=== Ատլետիկո Մինեյրո ===
2014 թվականի օգոստոսի 12-ին Դուգլասը 1 տարվա վարձավճարով տեղափոխվեց Ատլետիկո Մինեյրո։ Իր դեբյուտը նշեց օգոստոսի 31-ին՝ Կորիտիբայի դեմ խաղում։ Իր առաջին գոլը խփեց հոկտեմբերի 19-ին՝ Շապեկոենսեի դեմ խաղում։ Իր առաջին հանդիպումը միջազգային մրցաշարերում անցկացրեց 2015 թվականի մարտի 19-ին՝ Լիբերտադորեսի գավաթի Սանտե Ֆեի դեմ խաղում։ Իր առաջին գոլը Լիբերտադորեսի գավաթում խփեց մայիսի 7-ին՝ Ինտերնասիոնալի դեմ խաղում։ Հուլիսի 21-ին Ատլետիկո Մինեյրոն գնեց Դուգլասի լրիվ տրանսֆերը 3 միլիոն եվրոյի դիմաց։ Ատլետիկոյի կազմում Դուգլասը անցկացրեց 99 հանդիպում բոլոր մրցաշարերում՝ դառնալով 3 գոլի հեղինակ։


=== Համբուրգ ===
2016 թվականի օգոստոսի 31-ին Դուգլասը 5 տարվա պայմանագիր կնքեց Համբուրգի հետ։ Իր դեբյուտը ակումբի կազմում նշեց սեպտեմբերի 17-ին՝ ՌԲ Լայպցիգի դեմ խաղում։ Իր առաջին գոլը խփեց 2018 թվականի մարտի 17-ին՝ Հերթա Բեռլինի դեմ խաղում։


== Միջազգային կարիերա ==
2013 և 2014 թվականներին Դուգլասը Բրազիլիայի Մ20 հավաքականի կազմում հաղթեց Տուլոնի առաջնությունը։ 2016 թվականի նա մասնակցեց ամառային օլիմպիական խաղերին։ Այստեղ Դուգլասը անցկացրեց 6 հանդիպում՝ դառնալով 2 գոլային փոխանցման հեղինակ և օգնելով Բրազիլիային նվաճել ոսկե մեդալ։
Բրազիլիայի ազգային հավաքական Դուգլասը առաջին անգամ հրավիրվեց 2013 թվականի ապրիլի 2-ին՝ Բոլիվիայի դեմ ընկերական խաղի համար, սակայն այս խաղում խաղադաշտ դուրս չեկավ։ 2015 թվականի սեպտեմբերին նա կրկին հրավիրվեց ազգային հավաքական՝ Կոստա Ռիկայի և ԱՄՆ-ի դեմ խաղերի համար, սակայն նորից մնաց պահեստայինների նստարանին։ Իր դեբյուտը Բրազիլիայի ազգային հավաքականի կազմում նշեց 2016 թվականի մայիսի 30-ին՝ Պանամայի դեմ ընկերական խաղում։ Հունիսին նա մասնակցեց Կոպա Ամերիկային, սակայն չանցկացրեց ոչ մի հանդիպում, իսկ Բրազիլիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 15-ի դրությամբ


=== Միջազգային վիճակագրություն ===
2018 թվականի օգոստոսի 15-ի դրությամբ


== Նվաճումներ ==


=== Ակումբային ===
Ատլետիկո ՄինեյրոԲրազիլիայի գավաթ․ 2014
Լիգա Մինեյրո․ 2015


=== Միջազգային ===
Բրազիլիա Մ20Տուլոնի առաջնություն․ 2013, 2014
Վալաիսի երիտասարդական գավաթ․ 2013ԲրազիլիաԱմառային օլիմպիական խաղեր․ 2016


=== Անհատական ===
Սերիա A-ի տարվա խորհրդանշական հավաքական․ 2015


== Ծանոթագրություններ ==


== Արտաքին հղումներ ==
Դուգլասի պաշտոնական Տվիտերի էջը
Դուգլասի պաշտոնական Ինստագրամի էջը
Դուգլասը transfermarkt-ում
Դուգլասը soccerbase.com-ում
Դուգլասը WhoScored.com կայքում
Դուգլասը Համբուրգի պաշտոնական կայքում(չաշխատող հղում)
Դուգլասը Բունդեսլիգայի պաշտոնական կայքում(չաշխատող հղում)
Դուգլասը ՖԻՖԱ-ի պաշտոնական կայքում Archived 2017-12-19 at the Wayback Machine.